Η **Γιούλια Αλεξάντροβνα Γκούσινα** (ρωσικά: *Юлия Александровна Гущина*‎, γενν. 4 Μαρτίου 1983, Νοβοτσερκάσκ, ΡΣΟΣΔ, ΕΣΣΔ) είναι Ρωσίδα δρομέας ταχύτητας που ειδικεύεται στα 200 μέτρα.

Στις 30 Νοεμβρίου 2017, τα αποτελέσματά της από τους Θερινούς Ολυμπιακούς Αγώνες του 2012 ακυρώθηκαν ως αποτέλεσμα θετικού τεστ ντόπινγκ.

Καριέρα
-------

Η Γκούσινα εκπροσώπησε τη Ρωσία στους Θερινούς Ολυμπιακούς Αγώνες του 2008 στο Πεκίνο, όπου αγωνίστηκε στη σκυταλοδρομία 4x100, μαζί με τις Αλεξάντρα Φέντοριβα, Γιούλια Τσερμοσάνσκαγια και Γεβγκένια Πολιακόβα. Στον πρώτο γύρο τερμάτισαν στη δεύτερη θέση πίσω από την Τζαμάικα, αλλά μπροστά από τη Γερμανία και την Κίνα. Με αυτό το αποτέλεσμα προκρίθηκαν στον τελικό τον οποίο έτρεξαν στα 42,31 δευτερόλεπτα και κατέλαβαν την πρώτη θέση και το χρυσό μετάλλιο. Το Βέλγιο και η Νιγηρία πήραν τα άλλα 2 μετάλλια. Η ομάδα της Τζαμάικας δεν τερμάτισε λόγω λάθους στην ανταλλαγή σκυτάλης. Τον Αύγουστο του 2016, από τη Γκούσινα και τις τρεις Ρωσίδες συναθλήτριες της αφαιρέθηκαν τα χρυσά ολυμπιακά μετάλλια τους, λόγω παραβίασης ντόπινγκ από την Τσερμοσάνσκαγια.

Με την ανακοίνωση του 2017 σχετικά με τον αποκλεισμό της ρωσικής ομάδας 4x400 του 2012, λόγω της παραβίασης για ντόπινγκ από την Αντονίνα Κριβοσάπκα και αφαιρέθηκαν και τα τρία Ολυμπιακά μετάλλια από τη Γκούσινα.

Στο Παγκόσμιο Πρωτάθλημα Στίβου του 2009 στο Βερολίνο, η Γκούσινα μεταπήδησε από το αγώνισμα των 400 μέτρων στο αγώνισμα των 200 μέτρων, όπου εκεί αγωνίστηκε, έφτασε στα ημιτελικά των 200 μέτρων, αλλά έχασε για λίγο την πρόκριση στον τελικό. Στη σκυταλοδρομία 4 × 100, η Ρωσία τερμάτισε στην απογοητευτική για εκείνη τέταρτη θέση στον, με την Τζαμάικα να τερματίζει στην πρώτη θέση, τις Μπαχάμες στη δεύτερη θέση και τη Γερμανία στην τρίτη θέση.

Στο Παγκόσμιο Πρωτάθλημα Στίβου 2013, κατά τη διάρκεια της τελετής των μεταλλίων για τη σκυταλοδρομία γυναικών 4 x 400, εικόνες της Κσένια Ριζόβα και της Γιούλια Γκούσινα να δίνουν ένα φιλί στα χείλη που διαδόθηκε μέσω των κοινωνικών μέσων μαζικής ενημέρωσης, ερμηνεύθηκαν ως διαμαρτυρία ενάντια στους αντιομοφυλοφιλικούς νόμους. Τόσο η Ριζόβα όσο και η Γκούσινα αρνήθηκαν οποιαδήποτε πρόθεση να κάνουν μια τέτοια διαμαρτυρία και δήλωσαν πως ήταν απλά υπερενθουσιασμένες με την αθλητική τους επιτυχία και ότι ήταν παντρεμένες με άντρες.  Παρόλο που οι αναφορές επικεντρώθηκαν κυρίως στις δυο τους και οι τέσσερις αθλήτριες της σκυταλοδρομίας της Ρωσίας φίλησαν σύντομα η μία την άλλη στο βάθρο. Η Ριζόβα χαρακτήρισε την υποτιθέμενη σύνδεσή της με την ΛΟΑΤ κοινότητα ως προσβλητική. Ο Ρώσος Υπουργός Αθλητισμού, Βιτάλι Μουτκό, δήλωσε ότι τα δυτικά μέσα ενημέρωσης είχαν δώσει υπερβολική έμφαση στο ζήτημα, σημειώνοντας ότι οι σχέσεις μεταξύ ομοφυλοφίλων δεν είναι παράνομες στη Ρωσία και υπήρξε μικρότερη κάλυψη του θέματος στα εγχώρια μέσα ενημέρωσης.

Προσωπικά ρεκόρ
---------------

* 100 μέτρα - 11,13 δευτ. (2006)
* 200 μέτρα - 22,53 δευτ. (2005)
* 400 μέτρα - 49,28 δευτ. (2012)

Παραπομπές
----------

1. ↑  *World Athletics Database*. 187560.
2. ↑  (Αγγλικά) *All-Athletics.com*. 144294. Ανακτήθηκε στις 6  Απριλίου 2022.
3. ↑  rsport.ria.ru/20140703/756110304.html.
4. 1 2  Athlete biography: Yulia Gushchina, beijing2008.cn, ret: 27 Αυγούστου 2008
5. ↑  Full decision regarding Yulia Gushchina at Διεθνής Ολυμπιακή Επιτροπή
6. ↑  Πάινε, Μαρίσα. "Russia stripped of 4×100 gold medal from 2008 Olympics because of doping". washingtonpost.com. 17 Αυγούστου 2016. Ανακτήθηκε στις 17 Αυγούστου 2016.
7. ↑  IOC sanctions Yulia Chermoshanskaya for failing anti-doping test at Beijing 2008
8. ↑  Χαρτ, Σίμον (18 Αυγούστου 2013). World Athletics Championships 2013: gay row 'invented by Western media' insists Russian sports minister. *Daily Telegraph*. Ανακτήθηκε στις on 2013-08-19.
9. ↑  Luhn, Alec (19 Αυγούστου 2013). Russian athlete denies kiss with relay partner was in protest at anti-gay law. *The Guardian*. Ανακτήθηκε στις 2013-08-19.
10. ↑  VIDEO: Russian relay team kiss on podium in Moscow, World Athletics Championships 2013 Αρχειοθετήθηκε 2013-10-16 στο Wayback Machine.. *3 News*. Ανακτήθηκε στις 2013-08-19.
11. ↑  «Рыжова: западные СМИ оскорбили и нас с Юлей, и всю федерацию». *Газета.Ru*. Ανακτήθηκε στις 26 Απριλίου 2015.
12. ↑  Russia's anti-gay law uproar an 'invented problem' – sports minister. *The Guardian*/Reuters (19 Αυγούστου 2013). Ανακτήθηκε στις 2013-08-19.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιούλια Γκούσινα** |

* Γιούλια Γκούσινα στην World Athletics